kardosdrur/scandi-wiki huggingface dataset:
Tegenaria agrestis

Tegenaria agrestis (Eratigena agrestis) er en edderkoppeart der er naturligt forekommende fra Centraleuropa til Centralasien, men også indført til Nordamerika. I Danmark kaldes den ofte ruderat husedderkop, mens den i Nordamerika kaldes hobo spider, hvilket kan oversættes til vagabondedderkop. Det første dokumenterede fund i Skandinavien er fra 2002 i Nordjylland.

Siden fundet i Nordjylland er den blevet fundet mange andre steder, og det er muligt, at den allerede havde været ret udbredt i landet i en del år, men blev overset da den ligner stor husedderkop (Tegenaria atrica eller Eratigena atrica); da den dog ikke er kendt fra de ret detaljerede undersøgelser af edderkoppefauna på diverse danske lokaliteter op igennem 1800-tallet og 1900-tallet, må det stadig formodes, at spredningen er sket inden for de sidste få årtier. I Sverige blev den først opdaget i 2005 ved den svenske side af Øresundsforbindelsen og i Ystad. Stor husedderkop er meget udbredt og almindelige, og er kendt for at fange og spise den mindre Tegenaria agrestis, hvis de mødes.

Bid 
I USA har Tegenaria agrestis haft et ry for at give alvorlige bid, der forårsager vævsskader (nekrose) og vanskeligt lægende sår. Efter fundet på Peberholm i 2005, er information om dens påståede farlighed også blevet gentaget i danske medier. Rapporterede problemer med alvorlige bid i USA har undret, da lignende har manglet fra Europa, og undersøgelser har vist, at giften i amerikanske og europæiske Tegenaria agrestis er den samme.

Den første artikel om vævsskader blev publiceret i 1987; her fik kaniner sår, da de blev injiceret med gift fra edderkoppen. Efterfølgende blev det formodet, at bid fra denne art var skyld i mange tilfælde af vanskeligt lægende sår og vævsskader i USA. Senere forsøg har ikke været i stand til at gentage resultaterne fra kanin-undersøgelsen fra 1987.

Det eneste veldokumenterede tilfælde af et menneske, hvor sådanne sår udvikledes efter et bid fra Tegenaria agrestis, involverede en kvinde der allerede havde årebetændelse (flebit), en sygdom der i sig selv kan give lignende sår, og derfor er det tvivlsomt, at det skyldtes biddet. I andre tilfælde har folk ikke set nogen edderkop eller mærket et bid, men blot formodet at vanskeligt lægende sår skyldtes bid, også selvom det skete i dele af USA, hvor arten ikke findes.

I en undersøgelse af veldokumenterede edderkoppebid i den amerikanske delstat Oregon var et enkelt fra Tegenaria agrestis, og det gav lokal rødme, en smule smerte og let krampe omkring biddet, men ingen vævsskader, vanskeligt lægende sår eller andre længerevarende problemer.

Vævsskader og vanskeligt lægende sår man tidligere har formodet skyldtes bid anses nu generelt for at være almindelige infektioner, f.eks. MRSA, som i øvrigt heller ikke kan overføres af bid af Tegenaria agrestis.

Præcis som i Europa formodes det ikke længere at arten er af medicinsk betydning i USA, men det påpeges dog, at flere undersøgelser er nødvendige.

Kilder

Eksterne henvisninger 

  Taxonomicon – Tegenaria agrestis

Edderkopper
Giftige dyr
Vinterbyøster

Vinterbyøster er en tv-julekalender, der oprindeligt blev sendt på DR i december 1973. Julekalenderen består af 24 dukkefilm, der hver varer 15 minutter. Danmarks Radio genudsendte julekalenderen i 1976, og senere blev den udgivet på VHS og DVD.

Julekalenderen indeholder flere sange, hvoraf den velnok mest kendte er sangen Vinterbyøster, der udkom i sangbogen Legestuens Sangbog i 1974.

Dukkerne blev lavet af Finn Bentzen og Hanne Willumsen, der også var manuskriptforfattere, stemmeskuespillere og dukkeførere på produktionen.

Handling 

En måned hvert år bor familien Caramella fra Cirkus Caramella i deres bedstemamas villa i stationsbyen Vinterbyøster. Papa Carlo, mama Flora og deres datter Dorabella har sammen med den øvrige familie travlt med at træne til den kommende cirkussæson, og det gør de, mens bedstemama Caramella lapper det store cirkustelt. Den farverige cirkusfamilie og dens træning bliver genstand for stor opmærksomhed. Stempelquist, der bestyrer byens kontrolhus, forsøger desperat at holde orden i tingene, mens blandt andre tryllekunsteren Alfred, hans kanin Francis og klovnene Dino og Mimmo øver sig på sine cirkusnumre. Julius, den lokale bagersøn, bliver venner med cirkusdatteren Dorabella og drømmer om selv at blive cirkusartist, mens Dorabella egentligt helst vil stå i en bagerbutik. Samtidigt træner Mama Flora sang med sine hunde, ligesom tante Rosa øver sig på sin linedans, alt imens byens postbud Morten Post troligt bringer posten ud. Stationbyens faste indbyggere forenes til sidst med cirkusfamilien i bestræbelserne på at anskaffe et stort og flot juletræ til byen.

Stemmeskuespil 
 Paul Hagen – Fortæller / Papa Carlo Caramella / Klovnen Mimmo
 Jesper Langberg – Julius / Vred mand
 Jesper Klein – Onkel Alfred / Bagermester Melbjerg / Stempelquist / Togføreren
 Erik Paaske – Morten Post
 Ole Monty – Stationsforstander / Klovnen Dino / Helikopterpiloten
 Vigga Bro – Tante Rosa / Dorabella
 Else Marie Hansen – Bedstemama Caramella / Fru Hansen
 Mime Fønss – Mama Flora Caramella
 Kirsten Rolffes – Fru Nielsen

Eksterne henvisninger 
 Se Vinterbyøster på DR Bonanza
 

Børneserier fra Danmark

Børnenes U-landskalender
Dukkefilm
Tv-julekalendere
Danske tv-serier fra 1970'erne
Kvadrille

Kvadrille (eller quadrille eller kadrille) kan hentyde til:

 Kvadrille (ridning) – en trup eller formation af fire ryttere
 Kvadrille (dans) – en dans
 Kvadrille (melodi) – en dansemelodi, hvorefter der danses kvadrille
 Kvadrille (kortspil) – en slags kortspil
 Kvadrille (kabale) – en kabale

Kilde: ODS
Kikkebakkeboligby

Kikkebakkeboligby er Børnenes U-landskalender fra 1977 (genudsendt i 1985) skrevet af Ole Lund Kirkegaard. 

Historien udspiller sig i huset Kikkebakke, som ligger centralt i Boligby. I stueetagen bor den vrisne og pessimistiske hr. Gniske, på 1. sal bor fru Vivaldi, som dagligt fremstiller spaghetti til spaghetti-centralen. Derudover bor der der venlige og hjælpsomme hr. Sommer, og øverst oppe opfinderen Alfred, hans ude-arbejdende kone Carla og deres to børn Berta og Freddy.

Beboerne har dagligt kontakt med bl.a. fejemanden, fru Brand og købmanden. Gennem serien får Berta og Freddy løbende tilsendt breve og pakker fra moster Esmeralda, som kommer på besøg i dagene op til jul.

Undervejs kommenteres hovedpersonernes oplevelser af byens to nysgerrige beboere, som fra udkanten af byen kommenterer på alt hvad de mener at have set og hørt.

Stemmer
Olaf Ussing som Gniske og Esmeralda
Jesper Klein som Fejemand, Skorstens-Per m.fl 
Frits Helmuth som Alfred 
Annegrethe Nissen som Carla 
Susse Wold som Berta 
Hanne Willumsen som Freddy 
Lily Broberg som Fru Vivaldi, fru Brand m.fl 
Gotha Andersen som Sommer m.fl 
Peter Kitter som Nysgerrig m.fl 
Sigrid Horne-Rasmussen som Nysgerrig

Eksterne henvisninger 
 

Børneserier fra Danmark

Børnenes U-landskalender
Tv-julekalendere
Danske tv-serier fra 1970'erne
X-Files

X-Files (engelsk: The X-Files) er en amerikansk tv-serie der kørte på Fox fra 1993 – 2002, og igen fra 2016 - 2018. Serien blev sendt første gang i Danmark fra midten af 1990'erne, under navnet Strengt Fortroligt. Dette navn valgte TV 2 dog ikke at bruge fortsat i genudsendelserne nogle år senere.

Serien følger to FBI-agenter – Fox Mulder, spillet af David Duchovny, og Dana Scully, spillet af Gillian Anderson – i deres undersøgelser af usædvanlige sager, der ofte er af en paranormal natur. F.eks. sager om folk, der er blevet bortført af rumvæsener, eller folk der har været i kontakt med overnaturlige mennesker og andre skabninger. Serien er skrevet af Chris Carter og strækker sig over 11 sæsoner.

Der er også lavet to film, den ene i 1998 med titlen "The X-Files: Fight The Future", den anden i 2008 med titlen "The X-Files: I Want To Believe". Hovedpersonerne spilles af de samme som i serien. Handlingen i den første film foregår mellem den femte og sjette sæson i serien, og er derfor en vigtig del af seriens historie. Den anden film har derimod ikke noget med serien at gøre, og kan ses uden at man har set noget af serien.

Eksterne henvisninger 
 

Science fiction-tv-serier fra USA
Amerikanske tv-serier fra 1990'erne
Amerikanske tv-serier fra 2000'erne
Amerikanske tv-serier fra 2010'erne
Tv-programmer fra Fox Broadcasting Company
Gillian Anderson

Gillian Leigh Anderson (født 9. august 1968) er en amerikansk skuespillerinde, som er bedst kendt for sin rolle som FBI-agent Dana Scully i TV-serien The X-Files, på dansk blot X-Files, denne gik dog tidligere under navnet Strengt Fortroligt.

I 1996 kåret til at være den mest sexede kvinde på jorden af FHM's 100 Sexiest Women poll.

I 1997 kåret til at være en af de 50 mest smukke mennesker på jorden af People magazine

Gillian Anderson har flere forskellige tattooveringer

Filmografi 
 The Departure (2015) Blanche Dubois
 Robot Overlords (2014) Kate
 Shadow Dancer (2012) Kate Fletcher
 Sister (2012) Kristin Jansen
 Johnny English Reborn (2011), "Pamela"
 The X-Files: I want to belive (2008), "Dana Scully"
 StraightThe Mighty Celt (2005), "Kate"
 The House of Mirth (2000), "Lily Bart"
 Mononoke Hime (1997), (stemme) "Moro"
 Playing by Heart (1998), "Meredith"
 The X-Files: Fight the Future (1998), "Dana Scully"
 The Mighty (1998), "Loretta Lee"
 Chicago Cab (1998), "Southside Girl" (eller "Brenda")
 The Turning (1992), "April Cavanaugh"
 A Matter of Choice (1988),
 Three at Once (1986),

TV 
 The X-Files (1993-2002 og 2015) "Dana Scully"
 Future Fantastic (1996) Narrator
 Hollywood Squares (1996-2002) Herself
 The Simpsons (1997) Agent Dana Scully
 Frasier (1999) Jenny (voice)
 Bleak House (2005) Lady Dedlock
 Any Human Heart (2010) Duchess of Windsor
 Great Expectations (2011) Miss Havisham
 The Crimson Petal and the White (2011) Mrs. Castaway
  Moby Dick (2011) Elizabeth
 Hannibal (2013-2015) "Dr. Bedelia Du Maurier"
 Crisis(2014) "Meg Fitch"
 The Fall (2013-) "Stella Gibson"
 Topgear (2015)
 War and Peace (2016) Anna Pavlovna Scherer
The Crown (2020)		Margaret Thatcher  (en rolle hun fik en Screen Actors Guild Award for Outstanding Performance by a Female Actor in a Drama Series i 2021)

Eksterne henvisninger 

 

Skuespillere fra Illinois
Engelsk-amerikanere
Skuespillere i Sex Education
Personer_fra_Chicago
Chris Carter

Chris Carter (født 13. oktober 1956) er en amerikansk manuskriptforfatter og TV-producer. Han er bedst kendt som skaberen af X-Files.

Han blev født i Bellflower, Californien, som søn af William og Catherine Carter. Han fik sin eksamen fra California State University i 1979 med journalistik som hovedfag.

I 1985 læste Jeffrey Katzenberg (den daværende leder af Walt Disney Studio Entertainment) et af Chris Carters manuskripter og ansatte ham. Mens han arbejdede med Katzenburg skrev han manuskripter til en række TV-film var co-producer på flere komedieserier.

Ten Thirteen Productions 
Ved skabelsen og produktionen af X-Files i 1993 startede Chris Carter et produktionsselskab der hed Ten Thirteen Productions efter sin egen fødselsdag (13. oktober). Mellem 1993 og 2002 producerede de bl.a. 201 afsnit af X-Files.

Eksterne henvisninger 

 

Tv-producenter fra USA
Tv-personligheder fra USA
Personer fra Californien
Sydslesvigs danske Ungdomsforeninger

Sydslesvigs danske Ungdomsforeninger (SdU) er paraplyorganisation for de danske idræts- og ungdomsforeninger i Sydslesvig med i alt ca. 12.000 medlemmer.

SdU driver 11 fritidshjem samt ungdomsklubber, kursuscentret Christianslyst i Angel, Aktivitetshuset i Flensborg og flere idrætshaller, klub- og bådhuse for de tilsluttede foreninger. Dansk Spejderkorps Sydslesvig (DSS), FDF Sydslesvig og Menighedernes Børne- og Ungdomsarbejde (MBU) er tilsluttede landsdelsorganisationer. SdU stiller også et sydslesvigsk fodbold-landshold op, som deltager i europamesterskaber i fodbold for de forskellige nationale mindretal i Europa (Europeada). I juli 2013 spillede landsholdet en venskabsmatch mod det skånelandske landshold fra SFF. Holdet består af spillere fra de danske klubber i Sydslesvig samt spillere fra Sydslesvig og Danmark, som har rødder i det danske mindretal.

SdU stiftedes i 1923 efter folkeafstemningen i Sønderjylland. Målsætningen var at samle de danske ungdomsforeninger i Sydslesvig.

Formænd 
 1923–1924: J.K. Petersen
 1924–1927: Jacob Kronika
 1927–1931: J.G. Brodersen
 1931–1933: Frederik Mommsen
 1933–1938: Fr. Petersen
 1938–1946: Hans Meng
 1946–1956: Hermann Tychsen
 1956–1959: Gerhard Wehlitz
 1959–1961: Anna Schröder
 1961–1970: Wilhelm Klüver
 1970–1980: Heinrich Schultz, Garding
 1980-1986: Walter Johannsen, Vesterland
 1986-1993: Tove Vynne, Slesvig
 1993–2008: Anne Kämper (født 1953), Husby
 2008-2014: Inger Marie Christensen (født 1951), Lyksborg
 2014-2022: Kirstin Asmussen, Flensborg
 2022– : Kay von Eitzen, Flensborg

Ekstern henvisning 
 SdU's hjemmeside

Referencer 

Ungdomsorganisationer
Sportsorganisationer
Danske Ungdomsforeninger
Etableret i 1923
Flå

Flå er en kommune i Viken fylke i Norge. 
Den grænser i nord til Sør-Aurdal, i øst til Ringerike, i syd til Krødsherad og Sigdal, i vest til Nore og Uvdal, og i nordvest til Nes.  Den ligger ved  nordenden af søen Krøderen (132 moh.) og den nedre del af Hallingdal. Højeste punkt er Gråfjell der er 1.466 moh.

Eksterne henvisninger 

Kommuner i Viken
Kommuner i Buskerud
Schindlers liste

Schindlers liste kan henvise til flere artikler:

 Schindlers liste (bog) – roman af Thomas Keneally
 Schindlers liste (film) – Steven Spielbergs filmatisering af bogen
Janusz Kamiński

Janusz Kamiński (født Janusz Zygmunt Kamiński den 27. juni 1959) er en polsk Oscar-vindende filmfotograf og instruktør. Han er kendt for sit samarbejde med Steven Spielberg og siden Schindlers liste i 1993, har han fotograferet alle dennes film. 

Han har tidligere været gift med den amerikanske skuespiller Holly Hunter.

Filmografi

Filmfotograf 
 Grim Prairie Tales (1990) 
 The Rain Killer (1990) 
 The Terror Within II (1990)
 Wildflower (1991)
 Cool as Ice (1991)
 Killer Instinct (1991)
 Pyrates (1991)
 Mad Dog Coll (1992)
 Schindler's List (1993)
 Class of '61 (1993)
 The Adventures of Huck Finn (1993)
 Trouble Bound (1993)
 Little Giants (1994)
 How to Make an American Quilt (1995)
 Tall Tale (1995)
 Jerry Maguire (1996)
 Amistad (1997)
 The Lost World: Jurassic Park (1997)
 Saving Private Ryan (1998)
 A. I. - kunstig intelligens (2001) 
 Catch Me If You Can (2002)
 Minority Report (2002)
 Jumbo Girl (2004)
 The Terminal (2004)
 München (2005)
 War of the Worlds (2005)
 Hania (2007)
 The Diving Bell and the Butterfly (2007)
 Indiana Jones og Krystalkraniets Kongerige (2008)
 Funny People (2009)
 Interstellar (2010)
 Lincoln (2011)
 The Adventures of Tintin: Secret of the Unicorn (2011)

Filminstruktør 
 Lost Souls (2000)
 Hania (2007)
 The Night Witch (2010)

Andre 
 Nothing in Common (1986)
 Dance of the Damned (1988)
 Stripped to Kill II: Live Girls (1989)
 To Die Standing (1990)
 Watchers II (1990)
 Pyrates (1991)
 One False Move (1992)
 Love, Cheat & Steal (1993)
 Armageddon (1998)

Eksterne henvisninger 
 
 Janusz Kamiński på Culture.pl

Filmfotografer
Oscar for bedste fotografering
Filmfolk fra Polen
Oscar for bedste fotografering

Oscar for bedste fotografering (på engelsk Academy Award for Best Cinematography) er en pris ved Oscaruddelingen, der gives til en filmfotograf for et af dennes værker i det forløbne år. For farvefotografen blev der i tidlige år uddelt Special Achievement Oscar-priser da sort/hvid var normen, men da farve vandt indpas blev der uddelt separerede priser for sort/hvid- og farvefotografering, som begyndte i 1940 og sluttede i 1968, dog med undtagelse af 1957. I moderne tid hvor kameraet har mere avancerede bevægelser og der benyttes kraner og dolly, så er det Director of photography (DOP) som indstilles til nominering.

Vindere og modtagere

1920'erne

1930'erne

1940'erne

1950'erne

1960'erne

1970'erne

1980'erne

1990'erne

2000'erne

2010'erne

Referencer og noter 

 
Fotografering
Tidslinjer
Schindlers liste (bog)

Schindlers liste (oprindeligt: Schindler's Ark) er en roman fra 1982 af den australske forfatter Thomas Keneally, der vandt Bookerprisen for den samme år. Romanen udkom i USA under navnet Schindler's List og blev i 1993 filmatiseret af Steven Spielberg.

Selvom bogen er baseret på virkelige personer og hændelser, er den klassificeret som fiktion. Bogen fortæller historien om Oskar Schindler, et medlem af nazi-partiet, som bliver en overraskende helt. Ved krigens slutning har Schindler reddet 1100 jøder fra koncentrationslejre over hele Polen og Tyskland.

Bogen blev første gang udgivet i Danmark i 1994.

Romaner
Thomas Keneally

Thomas Keneally (født 7. oktober 1935) er en australsk forfatter. Han er særlig kendt for sin roman Schindlers liste, der lagde navn til filmen af samme navn og som han vandt Bookerprisen for. 

Romanforfattere fra Australien
David Duchovny

David William Duchovny (født 7. august 1960) er en amerikansk skuespiller, forfatter, instruktør og sanger. Han er mest kendt for rollerne i tv-serierne X-Files, som FBI-agent Fox Mulder, og Californication, som forfatteren Hank Moody. Begge roller har indbragt ham Golden Globe-priser for hans skuespillerpræstationer.

Han var gift med skuespillerinden Téa Leoni fra 1997 til 2008. De har to børn; en datter, Madelaine West Duchovny og en søn, Kyd Miller Duchovny. Familien boede i Malibu, Californien.

Filmografi i udvalg

Film 
 Beethoven (1992)
 Chaplin (1992)
 kalifornia 1993
 Playing god (1997)
 Zoolander (2001)
 Evolution (2001)
 Connie and Carla (2004)
 Things We Lost in the Fire (2007)
 The X-Files: I Want to Believe (2008)
 The Joneses (2009)

Tv 
 Twin Peaks (1990-1991)
 X-files (1993-2002)
 The Simpsons (1997), "The Springfield Files"
 Sex and the City (2003), en episode
 Californication (2007-2014)
 Law & Order: Criminal Intent, en episode

Albums

 Hell or Highwater (2015)

 Every Third Thought (2018)

 Kommende tredje studiealbum (2020/2021)

Eksterne henvisninger 

 

Skuespillere fra New York
Tv-skuespillere fra USA
Personer fra New York City
Skeelslund

Skeelslund er en lille Herregård som er oprettet af Anders Skeel i begyndelsen af 1770'erne. Skeelslund er nu en avlsgård under Birkelse. Gården ligger i Aaby Sogn, Kær Herred, Ålborg Amt, Aabybro Kommune. Hovedbygningen er opført i 1776 og anvendes i dag til forskellige erhvervslejemål.

Herregården ligger ca. 4 km. syd for Aabybro og kun ca. hundrede meter fra Ryå, som her krydses af Skeelslundbroen, hvor også Ryå Bådelaug er placeret.

Skeelslund er på 118 hektar

Ejere af Skeelslund 

 (1775-1776) Anders Holgersen Skeel
 (1776-1777) Regitze Sophie Gyldencrone gift Skeel
 (1777-1798) Frederik Christian Holgersen Skeel
 (1798-1815) Cathrine Elisabeth Cicignon gift Skeel
 (1815-1826) Sophus Peter Frederik Andersen Skeel
 (1826-1833) Amalie Hedevig Trampe gift Skeel
 (1833-1849) Jørgen Erik Frederik Sophusen Skeel
 (1849-1859) Charlotte Adelaide Ahlefeldt-Laurvig gift (1) Skeel (2) Skeel
 (1859-1897) Sophus Frederik Erik Otto Jørgensen Skeel
 (1897-1918) Jørgen Erik Frederik Sophusen Skeel
 (1918-1940) Fanny Elisabeth Gyldencrone gift Skeel
 (1940-1962) Ove Jørgensen Skeel
 (1962-1973) Ove Jørgensen Skeel / Erik Ludvig Ovesen Skeel
 (1973-1983) Erik Ludvig Ovesen Skeel
 (1983-1993) Erik Ludvig Ovesen Skeel / Jørgen Christian Eriksen Skeel
 (1993-) Jørgen Christian Eriksen Skeel

Kilder 
J. P. Trap: Danmark 5.udgave, Kraks Landbrug

Herregårde i Jammerbugt Kommune
Herregårde i Aalborg Amt
Christian Steffensen

Christian Steffensen (født 27. oktober 1953), er en dansk skuespiller, der bl.a. har medvirket i Matador.
Han er uddannet ved skuespillerskolen ved Odense Teater i 1978.

Udvalgt filmografi 
 Matador (1978-1981) – afsnit 13, 14, 15, 17 og 20 (Som Poul Kristensen, bankassistent i Omegnsbanken)
 TAXA (1997-1999) – afsnit 7 (Som overlægen der behandler Rikke)
 Rejseholdet (2000-2003) – afsnit 21 (Som dommer)
 Her i nærheden (2000) (Som pæn herre)

Eksterne links 
 

Skuespillere fra Danmark
Personer fra Nakskov
Nykøbing Cricket Club

Nykøbing Cricket Club (NCC) blev stiftet i 1898 i Nykøbing Mors. De første cricketkampe blev spillet på datidens boldbane ved strandpavillonen. Omkring 1950 flyttede klubben til den nuværende lokalitet på Ørodde ved indsejlingen til Nykøbing Mors.

Eksterne henvisninger
 Nykøbing Cricket Club 

Cricketklubber i Danmark
Cricket Club
Søren Marinus Jensen

Søren Marinus Jensen (5. maj 1879 i Skødstrup ved Århus – 6. januar 1965) var en dansk sværvægtsbryder.

Søren Marinus Jensen har deltaget som dansk repræsentant ved de olympiske mellemlege 1906, de olympiske sommerlege i 1908 og 1912. I 1906 vandt han to guldmedaljer, mens det i 1908 og 1912 blev til en bronzemedalje ved hver deltagelse. 

Hans første kamp ved de olympiske mellemlege 1906 var mod østrigeren Rudolf Arnold, der efter 36 minutter måtte opgive. Derefter tog det kun ti minutter for Jensen at kaste den 120 kg tunge tysker, Heinrich Rondi. I næste kamp gik det ud over belgiske Marcel Dobois, der blev besejret efter et kvarter. Efter de tre kampe var turen kommet til finalen, hvor østrigeren Henri Baur måtte lide samme skæbne som de tre første modstandere, og Jensen blev samlet vinder og fik guldmedaljen.
I Danmarks Idrætsforbund-museets samlinger findes den lille sølvpokal, som Søren Marinus Jensen modtog af Georg 1. af Grækenland under de ekstraordinære Olympiske Lege i Athen 1906. 

Søren Marinus Jensen blev verdensmester i Berlin 1905 og bronzemedaljør i Düsseldorf 1910.

Søren Marinus Jensen var en meget alsidig idrætsmand, der også dyrkede svømning og vandpolo, og han var medstifter af Poloklubben af 1908.   

Søren Marinus Jensen arbejdede som cyklehandler, målerkontrollør og tjenestekarl.

Eksterne henvisninger 
 

Brydere fra Danmark
Olympiske brydere fra Danmark
Olympiske mestre fra Danmark
Olympiske bronzemedaljevindere fra Danmark
Deltagere for Danmark ved sommer-OL 1912
Deltagere for Danmark ved sommer-OL 1908
Patchwork

Patchwork er en gammel teknik, hvor man syr stofrester og slidt beklædning sammen til større stykker, f.eks. tæpper og duge. Stoflapperne klippes typisk i forskellige geometriske former som kvadrater, romber, trekanter og sekskanter inden de sys sammen i dekorative mønstre. Som regel afsluttes et patchworktæppe med at man quilter det.

Der findes mange forskellige typer af patchwork, men en af de mest karakteristiske typer er den man ser hos Amishfolket i USA. Historisk har man primært anvendt gamle stofrester, men patchwork er i dag blevet en kunstart, hvor man syr af nye stoffer.

Patchwork er meget populært i USA og Japan, men er også en populær form for håndarbejde i Danmark, hvor de 6.000 mest entausiastiske 'patchworkere' er aktive i Dansk Patchwork Forening, der blev dannet i 1986. Patchwork er stadigvæk i dag, en meget populær hobby for kreative ildsjæle.

Patchwork kan både syes i hånden og på symaskine. Hvis der syes i hånden bruges papskabeloner til at styre figurerne. De pilles dog ud inden bagside stoffet syes sammen med forsiden stoffet. Hvis der syes patchwork på symaskine er det vigtig at der skæres og syes nøjagtigt.

Det som er sjovt når man syr patchwork er også at få farverne sat rigtig sammen, så det giver det helt rigtige udtryk.

Kan ofte købe patchwork stoffer i serie som passer sammen af 5-10 stykker. Det er jo smart og giver et flot helhedstryk.

Til at skære sine patchwork stoffer bruges der en rulle kniv / rulleskærer, et underlag og en gennemsigtig lineal. På den måde får du altid et flot lige kant så du nemt kan sy dine stoffer sammen.

Der er mulighed for at sy tæpper med alle stofrester. Det kan give de flotteste slumretæpper med et helt særlig udtryk.
Der udkommer også nye danske patchwork bøger, enten om en bestemt teknik eller mønster til et bestem tæppe.

Quiltning er hvor forside og bagside stof sys sammen med noget mellemfoer. Så kan der quiltes igennem alle 3 lag, så ønskede figurer kan fremhæves.

Eksterne henvisninger 

 Dansk Patchwork Forenings hjemmeside

Syning